Jaak Lipso

Jaak Lipso (18. aprillil 1940 Tallinn – 3. märts 2023) oli eesti korvpallur ja treener.

Elulugu 
Ta lõpetas 1959. aastal Tartu 1. Keskkooli, õppis 1959–1960 Tartu Riikliku Ülikooli arstiteaduskonnas ning 1964–1975 (vaheaegadega) kaugõppes Moskvas Kehakultuuri Keskinstituudis ja Tallinna Pedagoogilise Instituudi kehakultuuriteaduskonnas.

Lipso kuulus 1961–1970 NSV Liidu koondisse.

Ta võitis NSV Liidu koondises hõbemedali 1964. aasta Tōkyō olümpiamängudel ja pronksmedali 1968. aasta México olümpiamängudel.

Maailmameistrivõistlustelt sai ta 1967. aastal kuldmedali ja 1970. aastal pronksmedali. Aastatel 1963, 1965 ja 1967 tuli ta Euroopa meistriks.

Aastatel 1963 ja 1968 võitis ta AKSK koosseisus Euroopa klubide karika.

Ta on ka kuuekordne NSV Liidu meister (1962–1966 ja 1969) ja viiekordne Eesti NSV meister (1958, 1959, 1971, 1974 ja 1979).

Jaak Lipso mängis peaosa 1971. aasta filmis "Mina – uurija".

Ta on töötanud korvpallitreenerina ja taksojuhina.

Oma elu viimased aastad elas ta Tabasalu kandis Tilgu sadama juures koos oma abikaasa Mallega.Maetud Rannamõisa kalmistule.

Saavutused

Rahvusmeeskond
 Olümpiamängud:  1964,  1968
 Maailmameistrivõistlused :  1967,  1970
 Euroopa meistrivõistlused :  1963,  1965,  1967

Klubi
 Euroliiga meistrivõistlused: 1963, 1969
 Nõukogude Liidu liiga meistrivõistlused: 1962, 1963, 1964, 1965, 1966, 1969
 Eesti NSV meistrivõistlused: 1958, 1959, 1971, 1974, 1979

Tunnustus
 2001 Eesti Punase Risti IV klassi teenetemärk
 2007 Eesti Vabariigi spordipreemia (elutööpreemia – silmapaistvate saavutuste eest tippsportlasena korvpallis)
 2009 Eesti Olümpiakomitee teenetemärk

Surm
Jaak Lipso suri 82-aastaselt 3. märtsil 2023. Tema ärasaatmine toimus 11. märtsil Kalevi spordihallis.

Viited

Kirjandus
 Tiit Lääne. "Jaak Lipso". Eesti Olümpiakomitee 2010. ISBN 9789949905102

Välislingid

 
Tutvustus Basketpedya lehel (inglise keeles)
Ilmus raamat korvpallur Jaak Lipsost. neljas.ee, 20. aprill 2010
Jaak Lipso – Tartu oma poiss, kes võitnud ainukese eestlasena korvpallis kaks olümpiamedalit ja Euroliiga
JAAKS LIPSO: PIKEM JUUBELIJUTT SUURE MEHEGA Basket.ee

Eesti korvpallurid
Nõukogude Liidu korvpallurid
Eesti korvpallitreenerid
Eestlased Venemaal
Eesti Punase Risti IV klassi teenetemärgi kavalerid
Rannamõisa kalmistule maetud
Sündinud 1940
Surnud 2023